CELEX: 32022D0105
Language: hu
Date: 2022-01-19 00:00:00
Title: A Politikai és Biztonsági Bizottság (KKBP) 2022/105 határozata (2022. január 19.) az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erői parancsnokának kinevezéséről és a (KKBP) 2021/1435 határozat hatályon kívül helyezéséről (EUTM RCA/1/2022)

2022.1.27.   
               
               
                  HU
               
               
                  Az Európai Unió Hivatalos Lapja
               
               
                  L 18/9
               
            
         A POLITIKAI ÉS BIZTONSÁGI BIZOTTSÁG (KKBP) 2022/105 HATÁROZATA
         (2022. január 19.)
         az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erői parancsnokának kinevezéséről és a (KKBP) 2021/1435 határozat hatályon kívül helyezéséről (EUTM RCA/1/2022)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel az Európai Unió közép-afrikai köztársasági katonai kiképzési KBVP-missziójáról (EUTM RCA) szóló, 2016. április 19-i (KKBP) 2016/610 tanácsi határozatra (1) és különösen annak 5. cikke (1) bekezdésére,
         mivel:
         
                     (1)
                  
                  
                     A (KKBP) 2016/610 határozata útján a Tanács az Európai Unióról szóló szerződés 38. cikkének megfelelően felhatalmazta a Politikai és Biztonsági Bizottságot (PBB) arra, hogy meghozza az EUTM RCA politikai ellenőrzésére és stratégiai irányítására vonatkozó megfelelő határozatokat, az uniós missziós erők következő parancsnokainak kinevezéséről szóló határozatokat is beleértve.
                  
               
                     (2)
                  
                  
                     A PBB 2021. augusztus 26-án elfogadta a (KKBP) 2021/1435 határozatot (2), amellyel Jacques LANGLADE DE MONTGROS dandártábornokot nevezte ki az EUTM RCA uniós missziós erői parancsnokává.
                  
               
                     (3)
                  
                  
                     A belga katonai hatóságok 2021. október 27-én azt javasolták, hogy Jacques LANGLADE DE MONTGROS dandártábornok utódjaként 2022. február 4-i hatállyal Jacky CABO dandártábornokot nevezzék ki az EUTM RCA uniós missziós erőinek parancsnokává.
                  
               
                     (4)
                  
                  
                     Az Európai Unió Katonai Bizottsága 2021. november 23-án megállapodott arról, hogy ajánlja a PBB-nek az említett javaslat jóváhagyását.
                  
               
                     (5)
                  
                  
                     Határozni kell Jacky CABO dandártábornok kinevezéséről. Ezenkívül a (KKBP) 2021/1435 határozatot hatályon kívül kell helyezni.
                  
               
                     (6)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2022. február 4-i hatállyal Jacky CABO dandártábornokot nevezi ki az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erőinek parancsnokává.
         
         
            2. cikk
            A (KKBP) 2021/1435 határozat 2022. február 4-től hatályát veszti.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2022. január 19-én.
            
               
                  a Politikai és Biztonsági Bizottság részéről
               
               
                  az elnök
               
               D. PRONK
            
         
         
            (1)  HL L 104., 2016.4.20., 21. o.
         
         
            (2)  A Politikai és Biztonsági Bizottság (KKBP) 2021/1435 határozata (2021. augusztus 26.) az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erői parancsnokának kinevezéséről és a (KKBP) 2020/1250 határozat hatályon kívül helyezéséről (EUTM RCA/1/2021) (HL L 312., 2021.9.3., 1. o.).